CELEX: 31988S0979
Language: el
Date: 1988-04-13 00:00:00
Title: Απόφαση αριθ. 979/88/ΕΚΑΧ της Επιτροπής της 13ης Απριλίου 1988 που τροποποιεί την απόφαση αριθ. 163/88/ΕΚΑΧ για την επιβολή προσωρινού δασμού αντιντάμπινγκ στις εισαγωγές ορισμένων φύλλων (λαμαρινών) από σίδηρο ή χάλυβα καταγωγής Αλγερίας, Μεξικού και Γιουγκοσλαβίας

Avis juridique important

|

31988S0979

Απόφαση αριθ. 979/88/ΕΚΑΧ της Επιτροπής της 13ης Απριλίου 1988 που τροποποιεί την απόφαση αριθ. 163/88/ΕΚΑΧ για την επιβολή προσωρινού δασμού αντιντάμπινγκ στις εισαγωγές ορισμένων φύλλων (λαμαρινών) από σίδηρο ή χάλυβα καταγωγής Αλγερίας, Μεξικού και Γιουγκοσλαβίας  

Επίσημη Εφημερίδα αριθ. L 098 της 15/04/1988 σ. 0032 - 0032

***** ΑΠΟΦΑΣΗ αριθ. 979/88/ΕΚΑΧ ΤΗΣ ΕΠΙΤΡΟΠΗΣ  της 13ης Απριλίου 1988  που τροποποιεί την απόφαση αριθ. 163/88/ΕΚΑΧ για την επιβολή προσωρινού δασμού αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα καταγωγής Αλγερίας, Μεξικού και Γιουγκοσλαβίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2177/84/ΕΚΑΧ της Επιτροπής της 27ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Κοινότητας Άνθρακα και Χάλυβα (1), και ιδίως το άρθρο 11,  Μετά από διαβούλευση στο πλαίσιο της Συμβουλευτικής Επιτροπής, όπως προβλέπεται από την προαναφερόμενη απόφαση,  Εκτιμώντας ότι:  (1) Με την απόφαση αριθ. 163/88/ΕΚΑΧ της Επιτροπής (2) επιβλήθηκε προσωρινός δασμός αντιντάμπινγκ σε ορισμένα φύλλα (λαμαρίνες) από σίδηρο ή χάλυβα, καταγωγής Αλγερίας, Μεξικού και Γιουγκοσλαβίας.  (2) Η περιγραφή και ταξινόμηση των σχετικών προϊόντων, όπως καθορίζεται στην απόφαση αριθ. 163/88/ΕΚΑΧ, δεν αντιστοιχεί στη νέα συνδυασμένη ονοματολογία.  (3) Είναι σκόπιμο, κατά συνέπεια, να τροποποιηθεί η απόφαση αριθ. 163/88/ΕΚΑΧ με ισχύ από την ημερομηνία έναρξης ισχύος αυτής της απόφασης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1, οι παράγραφοι 1 και 2 της απόφασης αριθ. 163/88/ΕΚΑΧ αντικαθίστανται από το ακόλουθο κείμενο:  «Άρθρο 1  1. Επιβάλλεται προσωρινός δασμός αντιντάμπινγκ στις εισαγωγές ορισμένων πλατέων προϊόντων έλασης από σίδηρο ή από όχι σε κράμα χάλυβες με πλάτος περισσότερο από 500 mm και ελάχιστο πάχος 1,5 mm, περιτυλιγμένων, που έχουν απλώς ελαθεί σε θερμή κατάσταση και περιέχουν κατά βάρος λιγότερο από 0,6 % άνθρακα και υπάγονται στις διακρίσεις ex 7208 11 00, ex 7208 12 91, ex 7208 12 99, ex 7208 13 91, ex 7208 13 99, ex 7208 14 90, ex 7208 21 10, ex 7208 21 90, ex 7208 22 91, ex 7208 22 99, ex 7208 23 91, ex 7208 23 99, ex 7208 24 90, ex 7211 12 10, ex 7211 19 10, ex 7211 22 10 και ex 7211 29 10 της συνδυασμένης ονοματολογίας, καταγωγής Αλγερίας, Μεξικού και Γιουγκοσλαβίας.  2. Το ποσό του δασμού για τα προϊόντα που περιλαμβάνονται στην παράγραφο 1 θα είναι το εξής:  - Γιουγκοσλαβία: 64 ECU ανά 1 000 χιλιόγραμμα,  - Αλγερία: 15 ECU ανά 1 000 χιλιόγραμμα,  - Μεξικό: 50 ECU ανά 1 000 χιλιόγραμμα».  Άρθρο 2  Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 23 Ιανουαρίου 1988.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 13 Απριλίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 17.  (2) ΕΕ αριθ. L 18 της 22. 1. 1988, σ. 31.